proxectonos/corpus_dominio_legal_administrativo_tmp huggingface dataset:
DECRETO 1/2004, do 8 de xaneiro, polo que se nomea rector magnífico da Universidade da Coruña o profesor doutor José María Barja Pérez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/01/2004

A Lei orgánica 6/2001, do 21 de decembro, de universidades, no seu artigo 20, dispón que o rector será elixido pola comunidade universitaria e nomeado polo órgano correspondente da Comunidade Autónoma.
Do mesmo xeito, os estatutos da Universidade da Coruña, aprobados polo Decreto 253/1992, do 10 de setembro (DOG do 17 de setembro), modificados polos decretos 245/1998, do 30 de xullo (DOG do 28 de agosto) e 41/2000, do 25 de febreiro (DOG do 2 de marzo), dispoñen, no seu artigo 63.1º que o rector será nomeado polo órgano competente da Xunta de Galicia.
Recibido na Consellería de Educación e Ordenación Universitaria escrito da Universidade da Coruña polo que se remite certificación na que consta que celebradas as eleccións a rector o pasado 2 de decembro de 2003, José María Barja Pérez acadou en primeira volta o apoio proporcional de máis da metade dos votos validamente emitidos, unha vez feitas e aplicadas as ponderacións correspondentes, téndose realizada a proclamación definitiva do mesmo como candidato electo o día 11 de decembro de 2003, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia da Universidade da Coruña, e por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día oito de xaneiro de dous mil catro,
DISPOÑO:
Artigo único.-Nomeo rector magnífico da Universidade da Coruña o profesor doutor José María Barja Pérez.
Santiago de Compostela, oito de xaneiro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 421/2003, do 13 de novembro, polo que se aproban os estatutos da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/01/2004

Advertidos erros no devandito decreto, publicado no DOG nº 237, do venres, 5 de decembro de 2003, cómpre face-las oportunas correccións:
-Na páxina 14.972, Sección Terceira, onde di: «Dos cadros de profesorado e da carreira popular», debe dicir: «Dos cadros de profesorado e da carreira docente».
-Na páxina 14.978, no artigo 140º, onde di: «...fondos específicos de investigación ou óos procedentes de financiamento externo...», debe dicir: «fondos específicos de investigación ou ós procedentes de financiamento externo...».
DECRETO 2/2004, do 8 de xaneiro, de de polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado Plan Galicia: acondicionamento da estrada AC-424 Ponteceso-Corme. (Clave AC/03/012.01.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/01/2004

Con data do 22 de decembro de 2003, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado Plan Galicia: acondicionamento da estrada AC-424 Ponteceso-Corme. (Clave: AC/03/012.01.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación e, ó mesmo tempo, con tal actuación conséguese avanzar no cumprimento dos obxectivos do Plan de Dinamización Económica-Plan Galicia aprobado polo Consello da Xunta de Galicia o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deli-
beración do Consello da Xunta de Galicia na súa reunión do día oito de xaneiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado Plan Galicia: acondicionamento da estrada AC-424 Ponteceso-Corme. (Clave: AC/03/012.01.2).
Santiago de Compostela, oito de xaneiro de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 450/2003, do 18 de decembro, polo que se acepta a cesión, a título gratuíto, dun terreo situado na rúa Loureiro Crespo, 8 de Pontevedra, destinado á ampliación do Hospital Provincial de Pontevedra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/01/2004

O Pleno da Corporación Municipal do Concello de Pontevedra, reunido en sesión que tivo lugar o día 19 de setembro de 2003, que modifica un acordo plenario do 29 de marzo de 2003, acordou cederlle á Comunidade Autónoma de Galicia un predio situado no termo municipal de Pontevedra, destinado á ampliación do Hospital Provincial da cidade de Pontevedra.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Pontevedra acordou a cesión, e logo da deliberación do Consello da Xunta de Galicia na súa reunión do día dezaoito de decembro de dous mil tres,
DISPOÑO:
Artigo 1º
Acéptase a cesión, a título gratuíto, feita polo Concello de Pontevedra a favor da Comunidade Autónoma de Galicia, da parcela nº 6 que está dentro da unidade de actuación número 35 do Plan Xeral de Ordenación Urbana, dunha superficie de 1.397 metros cadrados, situada na rúa Loureiro Crespo número 8, e que ten as seguintes estremas: ó norte, a rúa Loureiro Crespo; ó sur, os terreos do Hospital Provincial; ó leste, a parcela número 5 destinada a cesión para sistema viario de uso de dominio público; e ó oeste, os terreos do hospital provincial.
Esta parcela figura inscrita a nome do Concello de Pontevedra no Rexistro da Propiedade de Pontevedra número un, no tomo 1.579, libro 780, folio 203, predio número 60408, inscrición 1ª.
Artigo 2º
O predio cedido destinarase á ampliación do Hospital Provincial da cidade de Pontevedra.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documen
to público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dezaoito de decembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 30 de decembro de 2003 pola que se prorrogan sete bolsas de colaboración en diversas actividades que se están a desenvolver no Museo Pedagóxico de Galicia (Mupega).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/01/2004

As ordes do 31 de xullo de 2001 (DOG nº 175, do 10 de setembro), polas que se convocan bolsas de colaboración en diversas actividades que se están a desenvolver no Museo Pedagóxico de Galicia, prevén na súa base cuarta a concesión de prórrogas ós bolseiros e bolseiras que prestan a súa colaboración nalgún dos proxectos que se están a realizar no museo.
A teor do sinalado na Orde do 11 de febreiro de 1998, sobre tramitación anticipada de expediente de gasto, o gasto que se proxecta está condicionado á existencia do crédito adecuado e suficiente no proxecto de orzamentos do exercicio do ano 2004.
Na súa virtude e de acordo co establecido na base cuarta das citadas ordes, esta consellería
RESOLVE:
Primeiro.-Concédeselles prórroga para desfrutar da bolsa para a colaboración en diversas actividades que se están a desenvolver no Museo Pedagóxico de Galicia, ata o 20 de decembro de 2004, ás persoas que se relacionan no anexo á presente orde. Os efectos desta resolución quedan condicionados ata a aprobación do crédito que vai ampara-lo gasto, de conformidade coa orde anteriormente citada, do 2 de febreiro de 1998.
Segundo.-A contía da bolsa durante o período de prórroga é a que se indica no devandito anexo, segundo o establecido na base terceira das citadas ordes.
Terceiro.-Contra esta disposición, que lle pon fin á vía administrativa, poderase interpoñer recurso potestativo de reposición ante o mesmo órgano que resolveu, no prazo dun mes contado a partir do día seguinte ó da notificación desta resolución, ou directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da notificación desta disposición. En todo caso, non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de decembro de 2003.
Celso Currás Fernández
Conselleiro de Educación e Ordenación Universitaria
ANEXO
a) Proxecto: unha bolsa para realización de traballos multimedia e de xestión informática para o Mupega.
Apelidos e nome dos bolseiros
NIF
Euros/mes
Vidal Porto, Elisa Mª
33297424-W
751,27
b) Proxecto: catro bolsas para colaborar no proceso de inventario e catalogación de fondos do Mupega.
Apelidos e nome dos bolseiros
NIF
Euros/mes
Domínguez Román, Belén
34953701-A
901,52
Gallego Fernández, Carmen
35299714-G
901,52
Vilar Álvarez, Manuel
32426302-M
901,52
Vázquez Vila, Daniel
33320750-Y
901,52
c) Proxecto: dúas bolsas para traballos de investigación sobre museísmo pedagóxico para o Mupega.
Apelidos e nome dos bolseiros
NIF
Euros/mes
Fernández González, Manuel
35560158-L
901,52
Montero Feijóo, Óscar
34978018-D
901,52
CORRECCIÓN de erros.-Resolución do 2 de xaneiro de 2004, da Dirección Xeral de Transportes, pola que se convocan probas para a constatación da capacitación profesional para o exercicio das actividades de transportistas por estrada, axencia de transportes de mercadorías, transitario e almacenista-distribuidor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/01/2004

Advertido erro na devandita resolución publicada no Diario Oficial de Galicia número 8, do día 14 de xaneiro de 2004, cómpre face-la seguinte corrección:
-Na páxina 574, na base cuarta, punto 1, onde di: «...; clave: 31-1-2006), que se poderán obter nos servicios centrais...»; debe dicir: «...; clave: 31.01.06), que se poderán obter nos servicios centrais...».
RESOLUCIÓN do 9 de xaneiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Sada, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/01/2004

Examinada a adaptación dos estatutos da Confraría de Pescadores de Sada ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 24 de novembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Sada, que consta de 94 artigos, unha disposición adicional, unha derrogatoria e unha derradeira (60 páxinas), inscribila no Rexistro de Confrarías e das súas federacións no folio 15 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 9 de xaneiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CORRECIÓN de erros.-Orde do 22 de decembro de 2003 pola que se convocan axudas en materia das tecnoloxías da información e as comunicacións, en réxime de concorrencia competitiva, no ámbito da Comunidade Autónoma de Galicia para o ano 2004, de acordo coas bases reguladoras establecidas na Orde do 11 de marzo de 2002 (Diario Oficial de Galicia número 55, do 18 de marzo).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/01/2004

Advertido erro na devandita orde, publicada no DOG nº 1, do venres, 2 de xaneiro de 2004, cómpre face-las seguintes correccións:
-Na páxina 18 no punto b.2) do artigo 3º, onde di: «Lei 34/2002, do 23 de xullo, de servicios da sociedade da información e do comercio electrónico»; debe dicir: «Lei 34/2002, do 11 de xullo, de servicios da sociedade da información e do comercio electrónico».
-Na páxina 19 no punto 3.7 do artigo 7º, onde di: «Lei 34/2002, do 23 de xullo, de servicios da sociedade da información e do comercio electrónico»; debe dicir: «Lei 34/2002, do 11 de xullo, de servicios da sociedade da información e do comercio electrónico».
NOTA: estas correcións non afectan o prazo de presentación de solicitudes.
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 16 de xaneiro de 2004 pola que se declara de interese benéfico-social a Fundación Centro Galego da Artesanía e do Deseño e se ordena a súa inscrición no Rexistro de Fundacións de Interese Galego.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 22/01/2004

Con data de 16 de xaneiro de 2004 publicouse no Diario Oficial de Galicia a orde da Consellería da Presidencia, Relacións Institucionais e Administración Pública do 8 de xaneiro de 2004 pola que se clasifica como benéfico-social a Fundación Centro Galego da Artesanía e do Deseño, ascribíndoa á Consellería de Innovación, Industria e Comercio, que terá que exercer plenamente o protectorado sobre ela.
A fundación foi constituída en escritura pública outorgada en Santiago de Compostela, o día 20 de novembro de 2003, ante o notario Álvaro Moure Goyanes, co número tres mil cincocentos setenta e catro do seu protocolo, pola Xunta de Galicia.
Esta fundación, ó abeiro do establecido no artigo 5 dos seus estatutos non establece límite xeográfico ningún para a súa actuación, se ben desenvolverá principalmente as súas actividades na Comunidade Autónoma de Galicia e ten por obxecto destinar e afectar un patrimonio á realización, sen ánimo de lucro, de fins de interese xeral. En xeral, son fins desta fundación promove-la artesanía de Galicia en tódalas súas vertentes e potencia-lo desenvolvemento económico do colectivo artesanal, mellorando a calidade técnica e artística dos productos artesanais de Galicia e contribuíndo a garanti-la pervivencia futura do sector.
Por todo iso, e en virtude das competencias que me confire o artigo 34.12º da Lei 1/1993, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Centro Galego da Artesanía e do Deseño ó cumpriren os seus estatutos as prescricións que para tal efecto
sinala a vixente lexislación en materia de fundacións de interese galego.
2. Ordena-la inscrición da Fundación Centro Galego da Artesanía e do Deseño no Rexistro de Fundacións de Interese Galego, sección da Consellería de Innovación, Industria e Comercio, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de xaneiro de 2004.
Juan Rodríguez Yuste
Conselleiro de Innovación, Industria e Comercio
ORDE do 16 de xaneiro de 2004 sobre delegación de competencias nos delegados territoriais da Consellería de Pesca e Asuntos Marítimos, para autorización de inmersións de especies mariñas nas augas de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/01/2004

A Lei 6/1993, do 11 de maio, de pesca de Galicia no seu artigo 22 indica que a Xunta de Galicia establecerá as normas para o exercicio da actividade encamiñadas á explotación dos recursos mariños nas súas distintas modalidades, facendo mención nun dos puntos ó permiso e ós requisitos para a inmersión en augas competencia da Comunidade Autónoma galega de semente, xuvenís ou adultos para calquera fin.
Dado que a competencia para control do funcionamento dos establecementos de cultivos mariños exércea a Consellería de Pesca e Asuntos Marítimos de acordo coa súa potestade para outorga-los títulos administrativos habilitantes e establece-las condicións técnicas dos establecementos de acuicultura, é a dita consellería a competente para exerce-lo control da inmersión de especies.
Co fin de axiliza-la tramitación burocrática e dar solución ós problemas que presenta a concentración de competencias da Consellería de Pesca e Asuntos Marítimos no seu titular, é conveniente delegar nos delegados territoriais a competencia para resolve-los expedientes de inmersión de especies mariñas nas augas de Galicia.
Na súa virtude, e facendo uso das facultades que me confiren os artigos 38º, 43.3º e 44º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, do disposto no artigo 13 da Lei 30/1992, do 26 de novembro, de réxime xurídico das admi
nistracións públicas e do procedemento administrativo común, e demais disposicións de xeral aplicación,
DISPOÑO:
Artigo único.
1. Delégase nos delegados territoriais da Consellería de Pesca e Asuntos Marítimos a resolución dos expedientes en materia de inmersión de especies mariñas nas augas de Galicia.
2. As resolucións administrativas que se adopten facendo uso das delegacións contidas nesta orde, farán constar expresamente esta circunstancia e consideraranse dictadas pola autoridade que as conferiu.
3. O conselleiro poderá, en calquera momento, revogar ou avoga-lo exercicio da competencia delegada pola presente orde.
Disposición derrogatoria
Quedan derrogadas tódalas disposicións de igual ou inferior categoría que se opoñan ó disposto nesta presente orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de xaneiro de 2004.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 21 de novembro de 2003 pola que se convoca o réxime de concesión de axudas para a habilitación e mellora de infraestructuras nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, para o ano 2004 de acordo coas bases reguladoras establecidas no anexo IV da Orde do 11 de marzo de 2002, publicadas no Diario Oficial de Galicia número 55, do 18 de marzo.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 22/01/2004

Advertidos erros na devandita orde publicada no Diario Oficial de Galicia nº 234, do 2 de decembro de 2003, cómpre face-las oportunas correccións:
Na páxina 14.783, no artigo 6, onde di:
«Conforme o establecido no artigo 9 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma galega, a valoración das sión constituída para o efecto, que estará presidida polo director xeral de Industria, Enerxía e Minas ou a persoa na que delegue. Constituirana ademais o subdirector xeral de Administración Industrial, o xefe de servicio de Administración Industrial que actuará como secretario, e os delegados provinciais da Consellería de Innovación, Industria e Comercio ou as persoas nas que estes últimos deleguen».
Debe dicir:
«Conforme o establecido no artigo 9 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma galega, a valoración das solicitudes admitidas será realizada por unha comisión constituída para o efecto, que estará presidida polo director xeral de Industria, Enerxía e Minas ou a persoa en que delegue. Constituirana ademais o subdirector xeral de Administración Industrial, o xefe de servicio de Administración Industrial que actuará como secretario, e os delegados provinciais da Consellería de Innovación, Industria e Comercio ou as persoas en que estes últimos deleguen».
Na páxina 14.783, no artigo 6º, onde di:
«Nos supostos B e D das actuacións subvencionables sinaladas no artigo 4 desta orde, emitirase informe previo á resolución por parte do Instituto Enerxético de Galicia».
Debe dicir:
«No suposto B das actuacións subvencionables sinaladas no artigo 3º desta orde, emitirase informe previo á resolución por parte do Instituto Enerxético de Galicia».
Na páxina 14.784, no artigo 9º parágrafo 3º, onde di:
«Para as subvencións de capital superiores ós 6.101,21 euros».
Debe dicir:
«Para as subvencións de capital superiores ós 60.101,21 euros».
DECRETO 12/2004, do 22 de xaneiro, polo que se dispón que cese José Fermín Troncoso Casares como delegado provincial de Ourense.
CONSELLERÍA DE SANIDADE — II. AUTORIDADES E PERSOAL — 23/01/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia, na súa reunión do día vintedous de xaneiro de dous mil catro,
DISPOÑO:
Que cese, por pase a outro destino, José Fermín Troncoso Casares como delegado provincial de Ourense, agradecéndolle os servicios prestados.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
José María Hernández Cochón
Conselleiro de Sanidade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 29 de decembro de 2003 pola que se lle dá publicidade ás prórrogas das concesións do servicio público de radiodifusión sonora en ondas métricas con modulación de frecuencia, de carácter comercial, outorgadas polo Consello da Xunta de Galicia no ano 2003.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/01/2004

Adoptados acordos polo Consello da Xunta de Galicia no ano 2003, relativos ó outorgamento das prórrogas das concesións do servicio público de radiodifusión sonora en ondas métricas con modulación de frecuencia de competencia da Comunidade Autónoma de Galicia a favor dos concesionarios que se reflicten no anexo, procédese a darlle publicidade, unha vez cumpridos os requisitos que se determinan no Real decreto 2648/1978, do Plan Técnico Nacional da Radiodifusión Sonora, do 27 de outubro e a Orde do 10 de novembro de 1978 que o desenvolve, a Lei 31/1987, do 18 de decembro, de ordenación das telecomunicacións, modificada pola Lei 32/1992, do 3 de decembro, o Decreto 156/1989, do 27 de xullo (DOG nº 151, do 8 de agosto) modificado parcialmente polo Decreto 35/1992, do 6 de febreiro (DOG nº 27, do 10 de febreiro) que regulan o procedemento de concesión de emisoras de radiodifusión sonora en ondas métricas con modulación de frecuencia, a Lei 30/1992, do 26 de novembro, de réxime xurídico
das administracións públicas e
do procedemento administrativo común, modificada pola Lei 4/1999, do 13 de xaneiro, a lexislación de contratación administrativa e demais normativa estatal e autonómica.
RESOLVO:
Dar publicidade ás prórrogas das concesións do servicio público de radiodifusión sonora en ondas métricas con modulación de frecuencia, de carácter comercial, outorgadas polo Consello da Xunta de Galicia no ano 2003, que se reflicten no anexo.
Santiago de Compostela, 29 de decembro de 2003.
Ignacio José Otero López
Director xeral de Comunicación e Audiovisual
ANEXO
Concesionario
Localidade
de emisión
Provincia
Frecuencia
Data de
vencemento
da prórroga
Ondas Galicia, S.A.
Lugo
Lugo
90.8
18-5-2013
Ondas Galicia, S.A.
Ourense
Ourense
96.1
22-7-2013
Ondas Galicia, S.A.
Vigo
Pontevedra
101.2
22-7-2013
Radio Coruña, S.L.
A Coruña
A Coruña
91.0
14-8-2012
Radio Lugo, S.A.
Lugo
Lugo
91.8
14-8-2012
Radio Orense, S.A.
Ourense
Ourense
87.6
14-8-2012
Radio Pontevedra, S.A.
Pontevedra
Pontevedra
89.1
14-8-2012
Radio Pontevedra, S.A.
Vilagarcía de
Arousa
Pontevedra
95.6
23-11-2012
Radio Popular, S.A, Cadena de Ondas Populares Españolas
Vigo
Pontevedra
87.8
14-8-2012
Radio Popular, S.A, Cadena de Ondas Populares Españolas
Lugo
Lugo
90.0
14-8-2012
Radio Popular, S.A, Cadena de Ondas Populares Españolas
Ferrol
A Coruña
88.7
14-8-2012
Radio Popular, S.A, Cadena de Ondas Populares Españolas
Ourense
Ourense
92.4
14-8-2012
Radio Vigo, S.A.
Vigo
Pontevedra
99.4
14-8-2012
Sociedad Española de Radiodifusión, S.A.
Santiago de
Compostela
A Coruña
90.6
14-8-2012
Antena 3 de Radio, S.A.
Viveiro
Lugo
90.2
24-3-2008
Ondas Galicia, S.A.
A Coruña
A Coruña
97.6
15-5-2006
DECRETO 10/2004, do 15 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da AC-422 Buño-Ponteceso (clave AC/03/012.01.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/01/2004

Con data do 22 de decembro de 2003 o director xeral de obras públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da AC-422 Buño-Ponteceso (clave: AC/03/012.01.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias
en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día quince de xaneiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da AC-422 Buño-Ponteceso (clave: AC/03/012.01.1).
Santiago de Compostela, quince de xaneiro de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas e Vivenda
DECRETO 9/2004, do 8 de xaneiro, polo que se acepta a cesión, a título gratuíto, dun terreo situado no concello de Caldas de Reis (Pontevedra), para a construcción dun centro comarcal.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/01/2004

O Pleno da Corporación Municipal do Concello de Caldas de Reis, reunido en sesión plenaria celebrada o día 12 de setembro de 2003, acordou cederlle á Comunidade Autónoma de Galicia o predio situado no termo municipal de Caldas de Reis, destinado á construcción dun centro comarcal.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Caldas de Reis acordou a cesión, e logo da deliberación do Consello da Xunta de Galicia na súa reunión do día oito de xaneiro de dous mil catro,
DISPOÑO:
Artigo 1º
Acéptase a cesión, feita polo Concello de Caldas de Reis, a título gratuíto, da parcela E-1 do estudio de detalle da unidade de execución nº 1 aprobado na sesión plenaria do concello do 29 de decembro
de 2000, que ten unha superficie de 477 metros cadrados, situada ó norte do predio matriz da que se segregou, e que linda ó norte, rúa da Tafona; ó sur, ó leste e ó oeste, coa futura praza pública, resto do predio matriz do que foi segregada.
Figura inscrita no Rexistro da Propiedade de Caldas de Reis a nome do Concello de Caldas de Reis no tomo 669, libro 130, folio 47, predio nº 15361, inscrición 1ª.
Artigo 2º
O predio cedido destinarase á construcción dun centro comarcal.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, oito de xaneiro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 19 de decembro de 2003 pola que se fai pública a modificación da relación de postos de traballo do Consello de Contas de Galicia, acordada polo Pleno en sesión do día 15 de decembro de 2003.
CONSELLO DE CONTAS DE GALICIA — III. OUTRAS DISPOSICIÓNS — 07/01/2004

A mesa sectorial de funcionarios da Administración autonómica de Galicia sobre o reparto do fondo para a mellora e modernización dos servicios públicos previsto na Lei 6/2003, de orzamentos xerais da Comunidade Autónoma de Galicia para o ano 2003, acordou aplica-lo dito fondo con efectos do 1 de xaneiro de 2003 ó complemento específico do persoal funcionario, cun incremento lineal anual de 134 A, consolidables en exercicios posteriores. O Consello da Xunta de Galicia ratificou o devandito acordo na súa reunión do 10 de outubro de 2003 e a Consellería de Economía e Facenda con data 6-11-2003, aprobou a oportuna modificación de créditos e a transferencia ó orzamento do Consello de Contas de créditos suficientes.
De conformidade co disposto no artigo 8 ap. j) do Regulamento de réxime interior do Consello de Contas, en relación cos artigos 6 e 25 da Lei 4/1988, do 26 de maio, da función pública de Galicia, o
Pleno del Consello de Contas, en sesión do día 15 de decembro de 2003, tomou entre outros, o seguinte
ACORDO:
-Modifica-la relación de postos de traballo vixente incrementando o complemento específico do persoal funcionario e eventual en 134 A, con efectos do 1 de xaneiro de 2003 e consolidable en exercicios posteriores.
Santiago de Compostela, 19 de decembro de 2003.
Luciano Fariña Busto
Conselleiro maior do Consello de Contas de Galicia
ORDE do 25 de novembro de 2003 pola que se resolve a creación formal e integración de centros bibliotecarios na rede de bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/01/2004

Vista a proposta da directora xeral de Promoción Cultural, en conformidade co establecido no artigos 34 e 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Procédese a crear formalmente e integrar na rede de bibliotecas de Galicia os centros bibliotecarios relacionados no anexo, comezando pola Axencia Municipal de Lectura de Lires-Cee (A Coruña) e rematando pola Biblioteca Pública Municipal Especializada Carlos Gurméndez de Pontedeume (A Coruña).
Segundo.-A resolución favorable de integración estará condicionada á sinatura dun covenio onde se recolla a obriga por parte do centro bibliotecario de prestar un servicio público que deberá axustarse ó estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimiento do devandito convenio poderá ser motivo de exclusión temporal ou definitiva do centro bibliotecario de que se trate da rede de bibliotecas de Galicia.
Santiago de Compostela, 25 de novembro de 2003.
Jesús Pérez Varela
Conselleiro de Cultura, Comunicación Social
e Turismo
ANEXO
Axencia Municipal de Lectura de Lires-Cee (A Coruña).
Axencia Municipal de Lectura de Caión-A Laracha (A Coruña).
Axencia Municipal de Lectura Victoria Armesto de Xanceda-Mesía (A Coruña).
Axencia Municipal de Lectura de Currelos-O Saviñao (Lugo).
Axencia Municipal de Lectura de San Cibrao das Viñas (Ourense).
Axencia Municipal de Lectura de Meiro-Bueu (Pontevedra).
Axencia Municipal de Lectura de Baión-Vilanova de Arousa (Pontevedra).
Axencia Municipal de Lectura de Chapela-Redondela (Pontevedra).
Axencia Municipal de Lectura de Oia (Pontevedra).
Axencia Municipal de Lectura de Coiro-Cangas (Pontevedra).
Axencia Municipal de Lectura de Buxantes-Dumbría (A Coruña).
Axencia Municipal de Lectura de Caleiro-Corón-Vilanova de Arousa (Pontevedra).
Axencia Municipal de Lectura de Melón (Ourense).
Axencia Municipal de Lectura de Folgoso do Caurel (Lugo).
Biblioteca Pública Municipal Especializada Carlos Gurméndez de Pontedeume (A Coruña).
DECRETO 447/2003, do 11 de decembro, polo que se acepta a título gratuíto a doazón de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 02/01/2004

O Complexo Hospitalario de Pontevedra remitiu ó Servicio Galego de Saúde varias ofertas de doazón de diverso material con destino a diferentes servicios do dito complexo. O Servicio Galego de Saúde emitiu un informe favorable á aceptación do equipamento ofertado.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día once de decembro de dous mil tres,
DISPOÑO:
Artigo primeiro.-Acepta-la doazón do seguinte material:
-1 scaner, marca H.P., modelo 2400, cun valor 150 euros a favor da Unidade de Inmobilizado, doado por Diseño de Sistemas Digitales Microiberica, S.L.
-1 impresora, marca Lexmark, modelo 323, cun valor de 429,20 euros a favor do servicio de pediatría, doada por Pharmacia Diagnostics España, S.A.
-1 cámara fotográfica, marca Nikon, modelo Coolpix 4500, cun valor de 836,61 euros, doada por Insanex, S.L.
-2 ordenadores con monitor e teclado, marca Compaq, modelo EVO D310DT, cun valor de 2.911,60 euros a favor do servicio de informática, doados por Pharmacia Diagnostics España, S.L.
-1 ordenador, marca Compaq, modelo EVO D310DT, cun valor de 1.200,01 euros, doado por Laboratorios Vita, S.A.
Artigo segundo.-Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra, de acordo coa vontade dos doantes.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, once de decembro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 25 de novembro de 2003 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/01/2004

Vista a proposta da directora xeral de Promoción Cultural, de conformidade co establecido no artigo 28 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo, comezando pola Biblioteca Pública Municipal de Ourol (Lugo) e rematando pola Axencia Municipal de Lectura de Oia (Pontevedra).
Santiago de Compostela, 25 de novembro de 2003.
Jesús Pérez Varela
Conselleiro de Cultura, Comunicación
Social e Turismo
ANEXO
Biblioteca Pública Municipal de Ourol (Lugo).
Biblioteca Pública Municipal de Irixoa (A Coruña).
Biblioteca Pública Municipal de Paderne (A Coruña).
Biblioteca Pública Municipal de Mos (Pontevedra).
Biblioteca Pública Municipal da Gudiña (Ourense).
Biblioteca Pública Municipal Especializada Carlos Gurméndez de Pontedeume (A Coruña).
Axencia Municipal de Lectura de Lires-Cee (A Coruña).
Axencia Municipal de Lectura de Caión-A Laracha (A Coruña).
Axencia Municipal de Lectura Victoria Armesto de Xanceda-Mesía (A Coruña).
Axencia Municipal de Lectura dos Tilos-Teo (A Coruña).
Axencia Municipal de Lectura de Currelos-O Saviñao (Lugo).
Axencia Municipal de Lectura de San Cibrao das Viñas (Ourense).
Axencia Municipal de Lectura de Meiro-Bueu (Pontevedra).
Axencia Municipal de Lectura de Baión-Vilanova de Arousa (Pontevedra).
Axencia Municipal de Lecura de Chapela-Redondela (Pontevedra).
Axencia Municipal de Lectura de Seixo-Marín (Pontevedra).
Axencia Municipal de Lectura de Froxel-Arteixo (A Coruña).
Axencia Municipal de Lectura de Coiro-Cangas (Pontevedra).
Axencia Municipal de Lectura de Buxantes-Dumbría (A Coruña).
Axencia Municipal de Lectura de Caleiro-Vilanova de Arousa (Pontevedra).
Axencia Municipal de Lectura de Folgoso do Caurel (Lugo).
Axencia Municipal de Lectura de Oia (Pontevedra).
ORDE do 25 de novembro de 2003 pola que se resolve a integración de centros bibliotecarios na rede de bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/01/2004

Vista a proposta da directora xeral de Promoción Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Intégranse na rede de bibliotecas de Galicia os centros bibliotecarios relacionados no anexo, comezando pola Biblioteca Pública Municipal Francisco Mayán de Cee (A Coruña) e rematando pola Axencia Municipal de Lectura de Seixo-Marín (Pontevedra).
Segundo.-A resolución favorable de integración estará condicionada á sinatura dun covenio onde se recolla a obriga por parte do centro bibliotecario de prestar un servicio público que deberá axustarse ó estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da rede de bibliotecas de Galicia.
Santiago de Compostela, 25 de novembro de 2003.
Jesús Pérez Varela
Conselleiro de Cultura, Comunicación Social
e Turismo
ANEXO
Biblioteca Pública Municipal Francisco Mayán de Cee (A Coruña).
Biblioteca Pública Municipal da Gudiña (Ourense).
Biblioteca Pública Municipal de Paderne (A Coruña).
Biblioteca Pública Municipal de Cabana de Bergantiños (A Coruña).
Biblioteca Pública Municipal de Ourol (Lugo).
Biblioteca Pública Municipal de Ribeira (A Coruña).
Biblioteca Pública Municipal de Mos (Pontevedra).
Biblioteca Pública Municipal de Irixoa (A Coruña).
Axencia Municipal de Lectura de Froxel-Arteixo (A Coruña).
Axencia Municipal de Lectura de Brens-Cee (A Coruña).
Axencia Municipal de Lectura do Tilos-Teo (A Coruña).
Axencia Municipal de Lectura de Seixo-Marín (Pontevedra).
ORDE do 4 de decembro de 2003 pola que se lle autoriza a ampliación de tres unidades do segundo ciclo de educación infantil ó centro privado Dolores Ramos-Manuel Peleteiro de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/01/2004

Examinado o expediente presentado polo centro privado Dolores Ramos-Manuel Peleteiro de Santiago de Compostela (A Coruña), en que solicita a ampliación de tres unidades do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Edu
cación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro; o Real decreto 1004/1991, do 14 de xuño (BOE do 26 de xuño), por que se establecen os requisitos mínimos dos centros que imparten ensinanzas de réxime xeral non universitarias; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa
DISPÓN:
Autoriza-la ampliación de tres unidades do segundo ciclo de educación infantil ó centro privado Dolores Ramos-Manuel Peleteiro de Santiago de Compostela (A Coruña), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 4 de decembro de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela
Enderezo: Santiago León de Caracas, s/n.
Denominación: centro privado Dolores Ramos-Manuel Peleteiro.
Titular: Herederos de Manuel Peleteiro, S.C.
Código do centro: 15027423.
Nivel: educación infantil-2º ciclo.
Unidades de que constaba: 8.
Unidades novas autorizadas: 3.
Total de unidades autorizadas: 11.
DECRETO 448/2003, do 18 de decembro, polo que se crea por segregación o Colexio Oficial de Enxeñeiros Técnicos Agrícolas e Peritos Agrícolas de Ourense.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/01/2004

De acordo co establecido no artigo 150.2º da Constitución española, a Lei 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado o desenvolvemento lexislativo e a execución en materia de corporacións de dereito público representativas de intereses económios e profesionais.
A transferencia en materia de colexios oficiais e profesionais fíxose efectiva a través do Real decreto 1643/1996, do 5 de xullo e asumiuse por Decreto 337/1996, do 13 de setembro.
A Comunidade Autónoma galega, en cumprimento do artigo 36 da Constitución española, dictou a Lei 11/2001, do 18 de setembro, de colexios profesionais da Comunidade Autónoma de Galicia. O
artigo 15.2º da dita lei recoñece a posibilidade de modificación do ámbito territorial dos colexios profesionais por segregación, esixindo para levala a cabo a aprobación por decreto.
Tendo en conta o exposto, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do dezaoito de decembro de dous mil tres,
DISPOÑO:
Artigo 1º
Créase o Colexio Oficial de Enxeñeiros Técnicos Agrícolas e Peritos Agrícolas de Ourense, por segregación do Colexio Oficial de Enxeñeiros Técnicos Agrícolas e Peritos Agrícolas da Coruña.
Artigo 2º
Ámbito teritorial do colexio será o da provincia de Ourense.
Disposicións transitorias
Primeira.-A Delegación de Ourense do Colexio Oficial de Enxeñeiros Técnicos Agrícolas e Peritos Agrícolas da Coruña, no prazo de seis meses a partir da entrada en vigor deste decreto, deberá convocar unha asemblea xeral extraordinaria que terá o carácter de asemblea constituínte do Colexio Oficial de Enxeñeiros Técnicos Agrícolas e Peritos Agrícolas de Ourense.
A dita asemblea deberá ser anunciada, como mínimo, con vinte días de antelación, no Diario Oficial de Galicia e nun xornal dos de maior difusión de Galicia.
Segunda.-A asemblea colexial constituínte deberá aproba-los estatutos do colexio e elixi-los membros dos seus órganos de goberno.
Terceira.-Os estatutos, logo de seren aprobados, xunto coa acta da asemblea constituínte, remitiránselle á consellería competente en materia de colexios profesionais para os efectos da súa aprobación definitiva, trala cualificación de legalidade, publicación no Diario Oficial de Galicia e inscrición no rexistro de colexios.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de decembro de dous mil tres.
Manuel Fraga Iribarne
Presidente
Xesús C. Palmou Lorenzo
Conselleiro de Xustiza, Interior e Administración
Local